Joe Keenan (pisac)

**Joe Keenan** (**Džo Kinan** - rođen, 14. 7., 1958.) je nagrađivani scenarista, producent i romanopisac. Keenan je otvoreno gej.

## Biografija
Keenan je rođen u Cambridgeu, u državi Massachusetts u porodici irskog porekla. Keenan ima brata blizanca, Johna.

## Početak karijere
Godine 1991. kreatori serije *[[Cheers (TV serija)|Cheers]]*, James Burrows i Glen i Les Charles, nakon čitanja njegovog romana *Blue Heaven*, pozvali su ga da napravi novi sitkom za njihovu produkcijsku kuću. Pilot, *Gloria Vane,* sa JoBeth Williams nije dobio podršku nijedne Tv stanice, ali ga je dovelo do serije *[[Frasier (TV serij)|Frasier]]*. Godine 1992. njegova prva predstava, *The Times* je dobila Nagradu Richard Rodgers za muzičko pozorište, koju dodeljuje The American Academy of Arts and Letters. Godine 1993, *The Times* dobija i nagradu Edward Kleban Award.

## "Frasier"
Keenan se pridružio ekipi sitkoma *[[Frasier]]* kao jedan od pisaca 1994. godine. Njegov prvi scenario za epizodu *The Matchmaker* je dobio nominaciju za Emmy, Medijsku nagradu GLAAD-a i Nagradu udruženja pisaca za epizodu humoristične serije. Godine 1996. dobio je nagradu Emmy sa ostalim piscima epizode *Moon Dance*, a bio je ponovo nominovam za Emmy još dva puta, za epizodu *The Ski Lodge*, 1998. i za *Something Borrowed, Something Blue*, 2000. godine zajedno sa Christopherom Lloydom, za koju je ponovo dobio nagradu Udruženja pisaca. Od urednika priče, što mu je bilo prvo angažovanje na seriji, dođao je do izvršnog producenta u toku trajanja serije. On je, takođe, pisao scenario za poslenju epizodu, "Goodnight, Seattle." Keenan je dobio pet nagrada Emmy tokom svog rada na seriji. Pet puta je nominovan kao pisac, ali je dobio samo jednu nagradu Emmy. Četiri ostale nagrade Emmy je dobio kao producent. Dobio je, takođe, dve Nagrade Udruženja pisaca Amerike za svoj rad na seriji.

## "Desperate Housewives" i dalje
Godine 2006, Keenan se pridružio seriji *[[Desperate Housewives]]* kao pisac i producent, u toku treće sezone serije. Iako je njegov rad dobio dobre kritike, uključujući i procene da je epizoda *Bang*, koju je on pisao, najbolja epizoda u sezoni, odlučio je da napusti seriju nakon samo jedne godine. On se i dalje navodi kao konsultant produkcije i napisao je jednu epiodu za četvrtu sezonu.

Keenan je kreirao još dva sitkoma zajedno sa Christopherom Lloydom, koja su kratko trajala: *[[Bram and Alice]]*, 2002. i *[[Out of Practice]]*, 2005. Radio je kao ko-scenarista filma *[[Sleep with Me]]*, kao i scenarista za *[[Flushed Away]].*

## Fikcija
Pored rada na televiziji, Keenan je i pisac romana. Objavio je tri romana:
* *[[Blue Heaven (roman)|Blue Heaven]]* (1988),
* *[[Putting on the Ritz (roman)|Putting On the Ritz]]* (1991), and 
* *[[My Lucky Star (roman)|My Lucky Star]]* (2006). 
*Putting On the Ritz* je dobio Književnu nagradu Lambda za humor, 1991. godine, a istu nagradu je dobio i roman *My Lucky Star*, 2006. godine. Ovaj roman je nagrađen i Thurber Prize for American Humor, 2007. godine

## Privani život
Keenan živi u Los Angelesu. Od 1982. godine živi sa svojim partnerom, Gerryjem Bernardijem.

## Izvori

## Vanjske veze
* 
* Keenan, Joe  - GLBTQ Encyclopedia